În anul 2021 s-au cheltuit 805.581 lei pentru 56 de angajați, în 2022 1.823.332 lei pentru 73 de angajați, iar în 2023 s-a ajuns la 2.772.809 lei pentru 80 de angajați implicați în proiecte europene. În total, municipalitatea a plătit peste 5,3 milioane de lei pe sporuri, adică peste 1 milion de euro.
În anul 2023, când activitatea a fost mai intensă în ceea ce privește proiectele europene, majoritatea sporurilor au fost cuprinse între 20.000 și 50.000 de lei pe an, pentru fiecare angajat. Sunt și cazuri cu angajați care au încasat 8-9000 de lei, însă și cazuri în care suma a ajuns la peste 90.000 de lei, brut, adică aproximativ 10.000 de euro, în mână. Aceste sume se adaugă salariilor încasate de funcționari.
Reprezentanții Primăriei Bacău susțin că sporurile ajung la valorile menționate deoarece funcționarii în cauză lucrează la mai multe proiecte pe fonduri europene deodată.